EkBass/fiwiki-20250220-pages-articles huggingface dataset:
Wallenius (suku)

Suomen useista Wallenius-nimisistä suvuista tunnetuin on Naantalista lähtöisin oleva vanha pappis-, sivistys- ja virkamiessuku. Sukuun kuuluvat myös aateloidut Walleenit ja Wallenskiöldit. Suvun varhaisin tunnettu jäsen on vuonna 1607 kuollut Naantalin kappalainen Michael Michaelis, joka saattoi olla aiemman kirkkoherra Michael Henricin poika. Michael Michaelisin poika, Vesilahden kirkkoherra Josef Wallenius (1596–1643) otti itselleen sukunimen Wallenius kotikaupunkinsa Naantalin latinankielisen nimen Vallis Gratiae mukaan. Hänen jälkeläisistään kolme aateloitiin, näistä pojanpojanpoika, hovioikeuden asessori ja maaherra Jeremias Wallén jo Ruotsin vallan aikana; hänen sukunsa sammui ennen 1700-luvun loppua. Hänen veljenpojanpoikansa C. J. Walleen aateloitiin Suomessa vuonna 1816 ja korotettiin vapaaherraksi 1854. Toiseen sukuhaaraan kuulunut senaattori Erik Wallensköld puolestaan aateloitiin 1832. ==Jäseniä== ===Wallenius-nimiset=== *Jeremias Wallén, alk. Wallenius (1693–1772), maaherra *Johan Wallenius (1698–1746), teologian professori, tuomiorovasti, Jeremias Wallénin veli *Gabriel Wallenius (1725–1808), kruununvouti, Pohjois-Karjalan kehittäjä *Martin Johan Wallenius (1731–1773), matematiikan professori, Johan Walleniuksen poika *Ivar Wallenius (1750–1818), Tukholman suomalaisen seurakunnan kirkkoherra, edustaja Porvoon valtiopäivillä, Johan Walleniuksen poika *Johan Fredrik Wallenius (1765–1836), runousopin ja kaunopuheisuuden professori, Turun akatemian rehtori, Martin Johan Walleniuksen poika *Isak Alexis Wallenius (1826–1883), Säämingin kappalainen, kirjailija *Kurt Martti Wallenius (1893–1984), kenraali, Lapuan liikkeen vaikuttajia ===Walleenit=== *Erik Walleen (1734–1818), Turun hovioikeuden varapresidentti, Ruotsin korkeimman oikeuden jäsen, Johan Walleniuksen poika *Carl Johan Walleen (1781–1867), senaattori, maaherra, prokuraattori, Erik Walleenin poika *Emil Stjernvall-Walleen (1806–1890), ministerivaltiosihteeri, C. J. Walleenin adoptiopoika *Carl Edvard Walleen (1819–1856), valtioneuvos, kenraalikuvernöörin kansliapäällikkö, C. J. Walleenin poika *Vladimir Alfons Walleen (1820–1870), kenraalimajuri, Uudenmaan läänin kuvernööri, C. J. Walleenin poika ===Wallensköldit=== *Erik Wallensköld (1779–1846), maaherra, senaattori, valtioneuvos, Gabriel Walleniuksen poika *Adolf Waldemar Wallensköld (1828–1873), senaattori, Erik Wallensköldin poika *Axel Gabriel Wallensköld (1864–1933), kielitieteilijä, Åbo Akademin kansleri, A. W. Wallensköldin poika *Viggo Wallensköld (s. 1969), kuvataiteilija ===Muut=== *Viljo Valleala (s. 1913), Haminan kaupunginjohtaja, K. M. Walleniuksen veljenpoika ==Lähteet== Luokka:Suomalaiset aatelissuvut
HC Nokia

Hockey Club Nokia eli HC Nokia on huhtikuussa 2007 Nokialla perustettu jääkiekkoseura. Seura perustettiin paikallisen junioritoiminnan tukemiseen antamalla nuorille mahdollisuuksia pelata oman taitotasonsa mukaan ja turvata näin myös jatkossa junioreiden kehittyminen. Laadukkaasta junioritoiminnasta tunnuksena Jääkiekkoliiton 6. lokakuuta 2007 seuralle myöntämä sinettiseuratunnus. == Aiheesta muualla == * Seuran kotisivut Luokka:Nokialaiset urheiluseurat Luokka:Suomalaiset jääkiekkoseurat
Paul Côté

Paul Thomas Côté II (28. tammikuuta 1944 Vancouver – 19. heinäkuuta 2013) oli kanadalainen kilpapurjehtija ja olympiamitalisti. Côté kilpaili Münchenin kesäolympialaisissa 1972 Soling-luokassa, jossa Kanada voitti pronssia Yhdysvaltain ja Ruotsin venekuntien jälkeen.Paul Côté Bio, Stats and Results Côté kuoli 19. heinäkuuta 2013, 69-vuotiaana.http://www.legacy.com/obituaries/vancouversun/obituary.aspx?n=Paul- COT&pid;=166048279#fbLoggedOut == Lähteet == * Paul Côté Bio, Stats and Results Olympics at Sports-Reference.com === Viitteet === Luokka:Kanadalaiset kilpapurjehtijat Luokka:Kanadalaiset olympiamitalistit Luokka:Vuonna 1944 syntyneet Luokka:Vuonna 2013 kuolleet
Tovarkovo

Torarkovo () on kaupunkityyppinen taajama Venäjällä Kalugan alueella, linnuntietä 29 kilometriä alueen pääkaupungista Kalugasta luoteeseen. Se on 60 375 asukkaan Dzeržinskin piirin toiseksi suurin taajama, jossa 2010 väestönlaskennan mukaan asui 14 494 henkeä. Kalugasta luoteeseen kohti Vjazmaa vievä radalla on seisake tai pieni asema paikkakunnalla. ==Lähteet== ==Aiheesta muualla== * Piirin sivusto * Nettiversio kirjan Goroda Rossii (1994) artikkeleista luokka:Kalugan alueen kaupungit
M/S Vision of the Seas

M/S Vision of the Seas on yhdysvaltalaisen Royal Caribbean International -yhtiön risteilyalus. Aluksessa on 765 miehistön jäsentä. Alukseen mahtuu yli 2 900 matkustajaa. Laivalla on 16-reikäinen minigolf-rata ja uima-altaita. Aluksella on 11 kantta, joilla viihdettä ja monia hyttivaihtoehtoja. Aluksella on mm. schooner baari, baariterassi ja viking crown lounge 360 asteen näkymätila, 46 metriä merenpinnan yläpuolella. == Rakentaminen == Alus tilattiin Chantiers de l'Atlantiquelta St. Nazairesta Ranskasta. Sen köli laskettiin 29. lokakuuta 1996 telakkanumerolla F31 ja alus laskettiin vesille 1. syyskuuta 1997. Se luovutettiin 15. huhtikuuta 1998 Royal Caribbean Cruise Linelle, joka oli rekisteröity Osloon Norjaan. Alus sai 26. huhtikuuta 1998 Southamptonissa pidetyssä kastetilaisuudessa nimen Vision of the Seas.faktaomfartyg.se == Koneisto == Aluksen koneisto on dieselsähköinen. Pääkoneina on neljä Wärtsilä NSD Finland Oy:n toimittamaa 12V46C-dieselmoottoria, jotka kukin tuottavat 12 600 kilowatin tehon pyöriessään 500 kierrosta minuutissa. Dieselit pyörittävät generaattoreita, joiden tuottama teho syötetään kahteen 17 000 kilowatin sähkömoottoriin, jotka pyörittävät kahteen akseliin kytkettyjä säätölapapotkureita 145 kierrosta minuutissa. Järjestelmän kokonaisteho on 50 400 kilowattia eli 68 524 hevosvoimaa, jolla voidaan saavuttaa 23,80 solmun maksiminopeus. Aluksen risteilynopeus on 22,30 solmua.7seasvessels.com == Käyttöhistoria == Alus aloitti huhtikuussa 1998 liikennöinnin Euroopan ja Yhdysvaltain välillä. Se rekisteröitiin 12. toukokuuta 2000 Vision of The Seas -yhtiölle, jonka kotipaikkana on Liberian pääkaupunki Monrovia. Aluksen operoinnista vastasi edelleen Royal Caribbean Cruise Line. Alus liputettiin 7. huhtikuuta 2003 Bahamaan kotisatamanaan Nassau. == Lähteet == Luokka:Risteilyalukset Luokka:Royal Caribbean International
Stellan Westerdahl

Stellan Åke Westerdahl (10. marraskuuta 1935 Göteborg – 27. elokuuta 2018) oli ruotsalainen purjehtija. Hän kilpaili kesäolympialaisissa 1972 Münchenissä ja saavutti siellä hopeaa Star-luokassa.Stellan Westerdahl Biography and Olympic Results | Olympics at Sports-Reference.com == Lähteet == Luokka:Ruotsalaiset olympiamitalistit Luokka:Vuonna 1935 syntyneet Luokka:Vuonna 2018 kuolleet Luokka:Ruotsalaiset kilpapurjehtijat
Kərim Tinçurin

Kərim Ğali ulı Tinçurin (, : Karim Galijevitš Tintšurin; 15. syyskuuta 1887, nykyinen Penzan alue – 15. marraskuuta 1938) oli tataaritaustainen neuvostoliittolainen näytelmäkirjailija, näyttelijä ja teatteriohjaaja. Häntä pidetään yhtenä tataarinkielisen teatterin alullepanijoista. == Biografia == Karim Tintšurin syntyi talonpoikaisperheeseen. Hän opiskeli lähikylän koraanikoulussa ja vuosina 1900–1906 Kazanin Muhammadija-madrasassa. Vuodesta 1910 lähtien Tinçurin työskenteli Saijar-teatteriryhmän näyttelijänä ja ohjaajana. Venäjän kansalaissodan aikana hän toimi puna-armeijan teatteriryhmän ohjaajana. Vuonna 1920 hän työskenteli Samarassa, vuonna 1921 Orenburgissa ja vuonna 1922 Taškentissa. Vuonna 1922 Tinçurinista tuli Kazaniin perustetun Valtion tataariteatterin (nykyään Kamalille nimetty Tatarstanin akateeminen teatteri) johtaja, ohjaaja ja näyttelijä. Vuosina 1928–1929 hän oli perustamassa Astrahanin tataariteatteria. Tinçurin kirjoitti ensimmäisen näytelmänsä vuonna 1906. Hänet tunnetaan erityisesti komedioiden ja musiikkinäytelmien tekijänä. Satiirisista näytelmistä parhaita ovat Saqla, şartlamasın! (”Varo, räjähtää!”, 1918), Yosıf-Zöläyxa (1919), Amerikan (”Amerikkalainen”, 1924) ja Cilkänsezlär (”Ilman purjeita”, 1926). Salix Səydəşevin kanssa laadituista musiikkinäytelmistä ovat edelleen suosittuja Qazan sölgese (”Kazanin pyyheliina”, 1923), Zäñgär şäl (”Sininen šaali”, 1926), İl (”Synnyinmaa”, 1927) ja Kandır buyı (”Kandr-joella”, 1930). Tinçurin kirjoitti myös kertomuksia ja novelleja, jotka on koottu kokoelmaksi Märcännär (”Koralleja”, 1960). Kirjailija ohjasi itse lähes kaikki näytelmänsä. Hänen näyttelijänroolejaan olivat muun muassa Hlestakov Gogolin Reviisorissa, Boris Godunov Aleksei Tolstoin Iivana Julman kuolemassa ja Žamaletdin Ğaliäsğar Qamalin Vararikontekijässä. Vuonna 1926 Tinçurinille myönnettiin Tatarstanin ASNT:n ansioituneen taiteilijan arvonimi ja vuonna 1934 hänet hyväksyttiin Neuvostoliiton kirjailijaliiton jäseneksi. Tinçurin pidätettiin Stalinin vainojen aikana syyskuussa 1937. Kuulusteluissa suurin osa kysymyksistä koski hänen yhteyksiään ulkomailla asuneeseen tataarinationalistiin Ayaz İshakiin. Tinçurin tuomittiin kuolemaan syytettynä vastavallankumouksellisesta toiminnasta ja ammuttiin. Hänet todettiin syyttömäksi vuonna 1955. Tatarstanin draama- ja komediateatteri nimettiin Kärim Tinçurinin mukaan vuonna 1988. ==Lähteet== ==Aiheesta muualla== * Karim Tintšurin Tatarstanin kansalliskirjaston sivustolla * Kratkaja literaturnaja entsiklopedija: Karim Tintšurin Luokka:Neuvostoliittolaiset näytelmäkirjailijat Luokka:Neuvostoliittolaiset näyttelijät Luokka:Neuvostoliittolaiset teatteriohjaajat Luokka:Tataarinkieliset kirjailijat Luokka:Vuonna 1887 syntyneet Luokka:Vuonna 1938 kuolleet Luokka:Stalinin vainoissa kuolleet
Magnus Larsson

Per Henrik Magnus Larsson (s. 25. maaliskuuta 1970 Olofström) on ruotsalainen tennispelaaja, joka edusti seuratasolla Växjö TS:ää. Larsson ryhtyi ammattilaiseksi vuonna 1989 ja otti ensimmäisen kaksinpelin turnausvoittonsa seuraavana vuonna Firenzessä. Hän voitti samassa paikassa nelinpeliturnauksen vuonna 1991, mikä oli hänen ensimmäinen ATP-kiertueen nelinpeliturnausvoittonsa. Larsson pelasi vuoden 1992 olympialaisissa, joissa hän pääsi kolmannelle kierrokselle saakka ja voitti samana vuonna kolme turnausta. Hän sai uransa korkeimmat sijoituksensa ATP:n maailmanlistalla, kun hän oli kaksinpelissä kymmenennellä sijalla ja nelinpelissä 26. paikalla. Nelinpelissä hän pääsi Ranskan avointen loppuotteluun saakka parinsa Nicklas Kultin kanssa. Larsson pääsi kaudella 1997 Yhdysvaltain avoimen turnauksen puolivälieriin ja oli voittamassa Davis Cupia kaataen muun muassa finaalissa Pete Samprasin. Hänelle syntyi tytär Rebecca vuonna 2000 ja Larsson joutui jättämään saman kauden lopun väliin polvivamman vuoksi. Hän lopetti uransa vuonna 2003 voitettuaan yhteensä 13 ATP-turnausta ja saatuaan lähes kuusi miljoonaa Yhdysvaltain dollaria palkintorahaa. == Lähteet == Luokka:Ruotsalaiset tennispelaajat Luokka:Vuonna 1970 syntyneet Luokka:Elävät henkilöt
Marella Discovery 2

Marella Discovery 2 on Marella Cruisesin vuonna 1995 Ranskassa valmistunut Vision-luokan risteilyalus. == Rakentaminen == Alus tilattiin Chantiers de l'Atlantiquelta St. Nazairesta Ranskasta. Sen köli laskettiin 15. joulukuuta 1993 telakkanumerolla A31 ja alus laskettiin vesille 5. syyskuuta 1994. Alus luovutettiin 28. huhtikuuta 1995 Monroviaan Liberiaan rekisteröidylle Royal Caribbean Cruises Limitedille ja aluksen operointi vastuu luovutettiin RCL Cruises Limitedille.faktaomfartyg.se == Käyttöhistoria == Alus aloitti 16. toukokuuta 1995 ensimmäisen risteilynsä Miamista Los Angelesiin. Se ajoi karille Catalinan saaren edustalla 29. marraskuuta 1996. Alus siirrettiin 24. maaliskuuta 2003 Bahaman lipun alle kotipaikkanaan Nassau. == Hytit == Laivan hyttikategoriat ovat: * RS * OS * FS * GS * JS * D1 * FO * F,H,G,I * K,L,M,N,Q == Lähteet == == Aiheesta muualla == Luokka:Risteilyalukset Luokka:Royal Caribbean International
Keiko Maeda

Keiko Maeda (; s. 25. maaliskuuta 1980) on japanilainen entinen judoka. Maeda voitti alle 20-vuotiaiden maailmanmestaruuden 63 kg:n painoluokassa 1998. Hän voitti 1999 alle 63-kiloisten sarjan maailmanmestaruuden Birminghamissa pidetyissä kisoissa ja kilpaili seuraavana vuonna Sydneyn olympialaisissa, joissa hän hävisi ensimmäisen ottelunsa. Maeda sai vuoden 2000 Aasian- mestaruuskilpailuissa pronssia ja voitti myöhemmin muun muassa Korean avoimen turnauksen. == Lähteet == Luokka:Japanilaiset judokat Luokka:Vuonna 1980 syntyneet Luokka:Elävät henkilöt
Jurlique

Jurlique International Pty Ltd on australialainen kosmetiikkavalmistaja, joka on tunnettu kosmetiikkasarja brändin Jurlique:n tuottamisesta. Se tuottaa useita erilaisia tuotteita kasvojen ja vartalon hoitoon. == Historia == Jurliqueen perustivat vuonna 1985 kemisti Jurgen KleinDr. Jurgen Kleinin www- sivut ja hänen kasvitieteilijävaimonsa Ulrike Etelä-Australiassa. Yritys viljelee itse suuren osan raaka-aineistaan. Yrityksen luomutila sijaitsee Adelaidessa, Etelä-Australiassa, jossa on hyvät viljelyolosuhteet yrttien ja kukkien viljelyyn. Tila on sertifikoitu NASAA Certified Organic* - standardilla. Esimerkiksi laventeli, kamomilla, kehäkukka, rosmariini sekä rohtosalkoruusu viihtyvät niillä leveysasteilla hyvin. Yli 60 hehtaarin maatilalla viljellään lähes 40 eri lajiketta. Yrityksen tämänhetkinen omistaja on Pola Orbis Holdings, joka osti sen $355 miljoonalla 2011. == Kuvia == Jurlique farm in Adelaide Southern-Australia.jpg|Jurliquen maatila Adelaidessa, Etelä-Australiassa. == Lähteet == == Aiheesta muualla == * Jurliquen www-sivut * Jurliquen suomalaiset www-sivut Luokka:Kosmetiikkamerkit
Ray Enright

Raymond E. Enright (25. maaliskuuta 1896 – 3. huhtikuuta 1965) oli yhdysvaltalainen elokuvaohjaaja ja -käsikirjoittaja. == Elämäkerta == Enright syntyi Indianan Andersonissa, mistä perhe muutti Los Angelesiin hänen ollessaan viisivuotias. Hän kävi Los Angeles High Schoolia ja aloitti sen jälkeen uransa elokuvaleikkaajana Mack Sennettin Keystone Studiosilla vuonna 1913. Enright palveli viestijoukoissa ensimmäisessä maailmansodassa, jonka jälkeen hän jatkoi elokuvien parissa työskentelemistä. Enright teki ohjausdebyyttinsä vuonna 1921 lyhytelokuvassa Verse and Worse. Hän alkoi ohjata säännöllisesti muutamia vuosia myöhemmin 1927, jolloin ilmestyi hänen toinen ohjauksensa ja ensimmäinen kokopitkä elokuvansa. Uransa aikana Enright ohjasi vuosien 1921–1953 välillä yli 70 elokuvaa, joista useimmat hän teki Warner Brothersille. Enright ohjasi Joe E. Brownin komediaelokuvia. Hän myös ohjasi viisi kuudesta Warner Brothersin kahden vaaleaverikön, Joan Blondellin ja Glenda Farrellin, yhteisistä elokuvista. 1940-luvulla Enright työskenteli myös Columbia Picturesille, Universal Studiosille ja RKO Picturesille ja laajensi reviiriään komedioista ja romantiikasta toimintaan ja westerneihin. Hänen tunnetuimpia ohjauksiaan ovat muun muassa Tracked by the Police (1927), Takaisin elämään (1927), Ne naiset! Ne naiset! (1934), Myrsky Karibian merellä (1936), Vaunut vierivät yössä (1941), Kultaryöstö (1942) ja Montana (1950). Hän ohjasi monia suuria tähtiä, kuten Humphrey Bogartia, Marlene Dietrichia, Myrna Loyta, Errol Flynnia, James Cagneyta ja Henry Fondaa. Hänen viimeinen elokuvaohjauksensa oli The Man from Cairo vuodelta 1953, jonka jälkeen 57-vuotias Enright jäi eläkkeelle. Hän kuitenkin ohjasi vielä Ethel Barrymoren sarjan Ethel Barrymore Theaterin ”This Is Villa” -nimisen jakson vuonna 1956. Ray Enright kuoli 69-vuotiaana sydäninfarktiin 3. huhtikuuta 1965 Hollywoodissa, Kaliforniassa sairasteltuaan pitkään. Hänet haudattiin Glendaleen Forest Lawn Memorial Parkiin. ==Lähteet== ==Aiheesta muualla== * * * *Ray Enright Find a Gravessa Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaleikkaajat Luokka:Vuonna 1896 syntyneet Luokka:Vuonna 1965 kuolleet
Leigh Julius

Leigh Ignatius Julius (s. 25. maaliskuuta 1985 Cradock) on eteläafrikkalainen yleisurheilija, joka kilpailee pikajuoksussa. Hän edustaa seuratasolla Mr. Price Athletics Clubia ja useassa arvokilpailussa Etelä-Afrikkaa. Aikuisten tasolla Juliusin paras saavutus Afrikan kisojen 200 metrin mestaruus vuonna 2007. == Urheilu-ura == Julius voitti vuonna 2001 alle 18-vuotiaiden MM- kisoissa pronssia viestistä ja sai universiadeista kultaa 200 metriltä sekä hopeaa 100 metriltä Daegun kisoissa 2003. Hän oli voittanut maansa nuorten mestaruuden 2002 sekä 100 että 200 metrin matkoilta. Vuonna 2004 hän oli alle 20-vuotiaiden MM-kisoissa toinen 200 metrillä, ja samoissa kisoissa Etelä- Afrikka oli pitkässä viestissä hopealla. Lisäksi Julius voitti maansa mestaruuden sekä 100 että 200 metrillä. Hän oli Ateenan olympialaisissa 2004 alkueränsä kuudes 200 metrin matkalla, eikä päässyt toiselle kierrokselle saakka ja putosi samalla matkalla puolivälierissä Helsingin MM-kisoissa 2005. Julius jäi alkueriin myös Helsingin MM-kisoissa 100 metrillä, mutta voitti universiadeissa 200 metrin kultaa ollen kisahistorian ensimmäinen, joka saavutti tittelin toista kertaa peräkkäin. Hän kilpaili kyseisenä kesänä myös muun muassa Lappeenrannan Eliittikisoissa. Julius voitti vuonna 2006 Etelä- Afrikan mestaruuden 200 metrillä. Julius voitti vuonna 2006 Afrikan- mestaruuskisoissa pronssia 200 metrillä ja pääsi samassa lajissa välieriin saakka Kansainyhteisön kisoissa. Etelä-Afrikan viestijoukkue sai Kansainyhteisön kisoissa hopeaa ajallaan 38,98 sekuntia 4 × 100 metrin matkalta, jossa Julius juoksi kolmannen osuuden. Maa sai pikaviestin hopeaa myös vuoden 2007 universiadeissa, ja Julius sai 200 metrin henkilökohtaisen hopeamitalin juostuaan matkan ajassa 20,96. Hän voitti samana vuonna 200 metrin kultaa Afrikan kisoista seitsemän sekunnin sadasosan erolla Ghanan Seth Amoohon, ja Etelä-Afrikka saalisti jälleen hopeaa 4 × 100 metriltä. Julius oli maansa pikaviestijoukkueen jäsen Pekingin olympialaisissa 2008, mutta joukkue joutui keskeyttämään alkueräjuoksunsa. Hän oli 4 × 100 metrin viestijoukkueen jäsenenä voittamassa universiadien pronssia vuonna 2009. Julius kilpaili samoissa universiadeissa myös 200 metrillä. ==Muuta== Julius on opiskellut Nelson Mandela Metropolitan Universityssä liikuntatieteitä, ja Chris Doubell on valmentanut häntä. == Henkilökohtaiset ennätykset == Lähde: Tilastopaja * 100 m: 10,25 s (Rio de Janeirossa 2007) * 200 m: 20,42 (Potchefstroomissa 2010) == Lähteet == Luokka:79.1 Yleisurheilu Luokka:Eteläafrikkalaiset pikajuoksijat Luokka:Vuonna 1985 syntyneet Luokka:Elävät henkilöt
Syndicate (vuoden 2012 videopeli)

Syndicate (kehitysvaiheessa nimellä Project RedLime) on ruotsalaisen Starbreeze Studiosin kehittämä ja EA:n julkaisema scifiaiheinen ensimmäisen persoonan ammuntapeli. Peli julkaistiin helmikuussa 2012 Microsoft Windowsille, PlayStation 3:lle ja Xbox 360:lle. Peli on uusi versio vuonna 1993 Bullfrog Productionsin kehittämästä Syndicatesta, joka on taktinen ammuntapeli. ==Pelaaminen== Pelissä pelaaja voi kantaa kahta asetta ja käsikranaatteja. Pelihahmon DART 6 -sirun avulla pelaaja voi nähdä digitaalisen maailman, jossa aika on hidastunut. Sirun avulla voi myös nähdä viholliset röntgennäön tavoin ja pelaaja pystyy hakkeroimaan vihollisten siruja siten, että pelaaja voi saada vihollisen tekemään kolme vaihtoehtoa; ”Suicide”, jossa vihollinen tekee itsemurhan räjäyttämällä käsikranaatin kädestään, ”Persuade”, jossa vihollisesta tulee rajoitetuksi ajaksi pelaajan apuri (vihollinen tappaa lähellä olevat viholliset ja lopuksi tappaa itsensä) ja ”Backfire”, jossa vihollisen ase ikään kuin ”räjähtää”. Peliin on tullut myös neljän pelaajan co-op-kampanja, jossa kampanja tasot jäljittelevät alkuperäisen Syndicaten tehtäviä. Co-opissa pystyy myös ”tutkimaan” ja päivittämään pelin aseita. Päätarinan tapaan, co-opissa pystyy myös päivittämään DART 6 -sirua. ==Syndicate-remixit== Syndicate-remixit ovat Neron, Flux Pavilionin, Skrillexin ja Digitalismin tekemiä remixejä alkuperäisen Syndicaten taustamusiikista. Kappaleet esiintyvät pelin trailereissa. Syndicate-remixeistä ainoastaan Skrillexin ”Syndicate”-kappale esiintyy itse pelissä muun muassa loppuvastustaisteluissa ja lopputeksteissä. == Vastaanotto == Peli on saanut GameSpotin arvostelussa arvosanaksi 7.5/10. == Ääninäyttelijät == == Lähteet == ==Aiheesta muualla== * * * Virallinen sivu * Syndicate Wiki Luokka:2060-luvulle sijoittuvat videopelit Luokka:Vuoden 2012 videopelit Luokka:Ensimmäisen persoonan ammuntapelit Luokka:Windows-pelit Luokka:PlayStation 3 -pelit Luokka:Xbox 360 -pelit Luokka:Dystopiavideopelit
Aavikkopyyt

Aavikkopyyt (Ammoperdix) on aitokanojen heimoon kuuluva kanalintusuku. Aavikkopyiden sukuun kuuluu BirdLife Suomen mukaan kaksi lajia. == Aavikkopyihin kuuluvia lajeja == * Aavikkopyy (Ammoperdix heyi) * Hietikkopyy (Ammoperdix griseogularis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Ammoperdix Luokka:Aitokanat
Lee Jae-Nam

Lee Jae-Nam (; s. 25. maaliskuuta 1972) on eteläkorealainen soutaja. Lee sijoittui kymmenenneksi vuoden 1990 MM-kisoissa perämiehettömässä kaksikossa. Hän osallistui olympialaisiin kerran, Barcelonassa 1992, jolloin hän sijoittui samassa lajissa kolmanneksitoista parinsa Kim Seong-Okin kanssa. Vuonna 2010 Lee oli voittamassa pronssia perämiehellisestä nelikosta Aasian paralympiakisoissa. == Lähteet == Luokka:Eteläkorealaiset soutajat Luokka:Vuonna 1972 syntyneet Luokka:Elävät henkilöt
Bibhashwori Rai

Bibhashwori Rai (s. 25. maaliskuuta 1970) on nepalilainen entinen ampuja. Hän kilpaili Atlantan olympialaisissa 1996, joissa hän osallistui 10 metrin ilmakivääriin sijoittuen 49:nneksi eli viimeiseksi. == Lähteet == * Rain profiili sports-reference.com -sivustolla Luokka:Nepalilaiset ampujat Luokka:Vuonna 1970 syntyneet Luokka:Elävät henkilöt
Aasianmetsäpyyt

Aasianmetsäpyyt (Arborophila) on aitokanojen heimoon kuuluva kanalintusuku. Aasianmetsäpyiden sukuun kuuluu BirdLife Suomen mukaan kaksikymmentä lajia. == Lajeja == * Borneonpyy (Arborophila hyperythra) * Hainaninpyy (Arborophila ardens) * Jaavanpyy (Arborophila javanica) * Kauluspyy (Arborophila gingica) * Kirjoviidakkopyy (Arborophila rolli) * Malesianviidakkopyy (Arborophila campbelli) * Oranssiniskapyy (Arborophila davidi) * Punarintapyy (Arborophila mandellii) * Ruskokurkkupyy (Arborophila rufogularis) * Ruskopääpyy (Arborophila cambodiana) * Ruskorintapyy (Arborophila brunneopectus) * Sichuaninpyy (Arborophila rufipectus) * Sumatranpyy (Arborophila rubrirostris) * Sumatranviidakkopyy (Arborophila sumatrana) * Suomupuupyy (Arborophila charltonii) * Taiwaninpyy (Arborophila crudigularis) * Valkoposkipyy (Arborophila atrogularis) * Viherjalkapyy (Arborophila chloropus) * Viidakkopyy (Arborophila torqueola) * Vuoriviidakkopyy (Arborophila orientalis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Arborophila Luokka:Aitokanat
Kreppiravintola

Kreppiravintola () voi olla noutoravintola tai kioski, joka myy kreppejä pikaruokana tai kadulla syötävänä, tai se voi olla myös varsinainen ravintola tai kahvila. Kreppiravintoloita on varsinkin Ranskassa Bretagnessa, mutta niitä on kaikkialla Ranskassa ja muuallakin maailmassa. Koska kreppejä tarjotaan sekä pääruokana että jälkiruokana, kreppiravintoloiden valikoima on hyvin laaja, ja ne voivat tarjota myös kaikenlaista muuta syötävää, kuten patonkeja sekä myös kahvia, teetä, hapanmaitotuotteita ja siideriä. Varsinkin siideri on suosittua kreppien kanssa. == Lähteet == Luokka:Ravintolat en:Crêpe#Crêperies
Charles Joseph

Charles Joseph (s. 25. maaliskuuta 1952) on trinidadtobagolainen entinen yleisurheilija, joka kilpaili pikajuoksussa. Hän edusti seuratasolla elpasolaista UTEP Minersia. Joseph pääsi 400 metrillä puolivälieriin saakka ja oli mukana maansa kahdeksanneksi sijoittuneessa 4 × 400 metrin viestijoukkueessa Münchenin olympialaisissa 1972. Hän juoksi Trinidadin ja Tobagon pikaviestijoukkueessa Pan-Amerikan kisoissa 1975, joissa maa sijoittui viidenneksi ja oli mukana samassa lajissa vuoden 1976 olympialaisissa, kun joukkue pääsi välieriin. Montréalin kisoissa 1976 hän myös oli puolivälierissä 400 metrillä ja kisasi pitkässä viestissä, jossa Trinidad ja Tobago oli kuudes. Joseph osallistui vielä Moskovan olympialaisiin 1980, joissa maa oli jälleen 4 × 400 metrillä kuudes. Josephin ennätys 100 metrillä on 10,2 sekuntia, jonka hän juoksi vuonna 1972 ja 400 metrillä 45,5 samalta vuodelta. == Lähteet == Luokka:Trinidadtobagolaiset pikajuoksijat Luokka:Vuonna 1952 syntyneet Luokka:Elävät henkilöt
Vanhan pirtin tarina

Vanhan pirtin tarina on suomalaisen laulajan, Helka Hynnisen albumi vuodelta 1978. ==Kappaleet== #Balladi kellosalmesta #Hiirolan jenkka #Hoijakka masurkka #Karjalan vanhus #Leskiäidin tyttäret #Metsurin vaimo #Sateen kyyneleitä #Sinulle isä #Tuo laiva kauas kantaa #Vaalea korven tyttö #Vanhan pirtin tarina #Vuodenajat metsässä Luokka:Vuoden 1978 albumit Luokka:Helka Hynnisen albumit
Tyttären valssi (albumi)

__NOTOC__ Tyttären valssi on suomalaisen laulajan, Helka Hynnisen albumi vuodelta 1981. == Kappaleet == === A-puoli === # # # # # # === B-puoli === # * # # # # # == Aiheesta muualla == * Tyttären valssi discogs.com -sivustolla Luokka:Vuoden 1981 albumit Luokka:Helka Hynnisen albumit
Sirppa Sivori-Asp

Sirppa Sivori-Asp (3. heinäkuuta 1928 Viipuri – 20. maaliskuuta 2006 Helsinki) oli suomalainen näyttelijä, ohjaaja ja televisiotuottaja. Hän oli television lastenohjelmien ja suomalaisen nukketeatterin uranuurtaja. Sivori-Asp sai vuonna 1996 Suomen Teatterijärjestöjen Keskusliiton kultaisen kunniamerkin.Suomen Teatterijärjestöjen Keskusliiton myöntämät kultaiset kunniamerkit 2014–1947 , Suomen Teatterijärjestöjen Keskusliitto 2014 (pdf). Viitattu 27.2.2016.. == Elämäkerta == Sivori-Aspin teatteriura alkoi 1930-luvulla Viipurin kaupunginteatterista, jossa hän esiintyi nelivuotiaana näytelmässä Pikku Pirkko Pirkkalasta. 1940-luvulla Sivori-Asp opiskeli näyttelijäntyötä Pittsburghin Playhouse School of Theatre -oppilaitoksessa Yhdysvalloissa. Televisiotyötä Sivori-Asp opiskeli New Yorkissa The School of Radio and TV Technique -koulussa 1958–1959. Sivori-Asp toimi 1946–1958 näyttelijänä Turun kaupunginteatterissa, jossa hän sai myös ohjaustehtäviä. Vuonna 1959 hän siirtyi Televisioteatterin ohjaajaksi ja työskenteli Yle TV1:ssä vuoteen 1991 dokumentti- ja lastenohjelmien toimittajana ja ohjaajana. Sirppa Sivori-Asp näki 1950-luvulla itävaltalaisen Salzburger Marionettentheaterin esityksiä ja innostui nukketeatterista. Vuonna 1971 aloitti toimintansa Nukketeatteri Vihreä Omena, jossa Sivori-Asp toimi taiteellisena johtajana 1975–1995. Nukkenäyttelijänä ja -ohjaajana hän vieraili muun muassa Yhdysvalloissa, Ruotsissa ja Venäjällä. Sivori-Asp teki lukuisia sivuosia suomalaisissa elokuvissa sekä ohjauksia myös koti- ja ulkomaisille teattereille ja oopperayhdistyksille. Suomen Teatteriohjaajien Liiton hallitukseen hänet valittiin vuonna 1968. Nukketeatterijärjestö Suomen Unima ry:n puheenjohtajana Sirppa Sivori-Asp toimi 1985–1992 ja Kansainvälisen nukketeatteriliitto Uniman puheenjohtajana 1992–1996. Hän oli myös mukana perustamassa Suomi–Sri Lanka Seuraa. Sirppa Sivori-Aspin isä oli muusikko Emil Sivori, joka kuoli ennen kuin tytär ehti täyttää yhtä vuotta.https://yle.fi/aihe/artikkeli/2019/11/19/vanhan-musiikkiruhtinaan- kuolema-viipurin-musiikin-menestystarina-1918-1939 Vanhan musiikkiruhtinaan kuolema – Viipurin musiikin menestystarina 1918–1939], Yle.fi Viitattu 17.6.2021.. Hän oli vuodesta 1951 naimisissa komentajakapteeni Eino Aspin kanssa. ==Lähteet== ==Aiheesta muualla== * * Luokka:Suomalaiset teatteriohjaajat Luokka:Suomalaiset teatterinäyttelijät Luokka:Suomalaiset televisio-ohjaajat Luokka:Suomalaiset televisiotuottajat Luokka:Suomalaiset televisiotoimittajat Luokka:Ylen toimittajat Luokka:Vuonna 1928 syntyneet Luokka:Vuonna 2006 kuolleet Luokka:Nukketeatteri
Werner Hardmo

Werner Gustaf Hilmer Hardmo (25. maaliskuuta 1917 Kumla - 16\. syyskuuta 2010 Kumla) oli ruotsalainen yleisurheilija, joka kilpaili kävelyssä. Hän edusti seuratasolla IFK Kumlaa. Hardmon sukunimi oli alun perin Pettersson, mutta hän vaihtoi sen Hardmoksi synnyinpaikkansa mukaan vuonna 1943. Hän teki toisen maailmansodan aikana 3 000 metrin ja 10 kilometrin matkojen välillä yhteensä 23 maailmanennätystä ja voitti vuosina 1942-1945 peräkkäin 91 kisaa, joista valtaosan Ruotsissa, muun muassa neljä Ruotsin-mestaruutta. Hardmo joutui hylätyksi 10 kilometrillä sekä EM-kisoissa 1946 että vuoden 1948 olympialaisissa. Hän lopetti uransa kauden 1948 jälkeen ja keskittyi omistamaansa ruokakauppaan. Hardmon ennätys 10 kilometrin kävelyssä oli 42.31,6 vuodelta 1945. == Lähteet == * Hardmon profiili sports-reference.com -sivustolla Luokka:Ruotsalaiset kävelijät Luokka:Vuonna 1917 syntyneet Luokka:Vuonna 2010 kuolleet
Bambupyyt

Bambupyyt (Bambusicola) on aitokanojen heimoon kuuluva kanalintusuku. Bambupyiden sukuun kuuluu BirdLife Suomen mukaan kaksi lajia. == Bambupyihin kuuluvat lajit == * Bambupyy (Bambusicola fytchii) * Pikkubambupyy (Bambusicola thoracicus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Bambusicola Luokka:Aitokanat
Pieksämäen Pallo-Sepot

Pieksämäen Pallo-Sepot (PiPS) on pieksämäkeläinen jääkiekkoseura. Seura perustettiin palloilulajien yleisseuraksi, kun aiemmin oli pelattu Pieksämäen Pyrinnön alaisuudessa. Aluksi lajivalikoimaan kuuluivat vain jalkapallo ja jääpallo, jääkiekko tuli lajivalikoimaan mukaan muutamaa vuotta myöhemmin. PiPS:in ensimmäinen virallinen jääkiekko-ottelu pelattiinkin 19. helmikuuta 1950 ja tuolloin vastustajana oli Kuopion Pallo -48. Suomen Jääkiekkoliittoon seura liittyi erottuaan TUL:ista vuonna 1961. Oman jäähallin seura sai vuonna 1992, ja kaudesta 1996–1997 lähtien PiPS on pelannut II-divisioonassa, ensin Kymi-Saimaan lohkossa ja sen jälkeen Savo-Karjalan lohkossa. Kaudella 2018-2019 PiPS pelaa Savo-Karjalan lohkossa III-divioonassa http://www.tilastopalvelu.fi/ih/beta/tilastointi/index.php/etsi#sarjainfo ==Kasvatit SM-liigassaElite Prospects - Hockey Players from PiPS == *Tuomo Jormakka *Risto Kerminen *Tommi Kovanen *Otto Leskinen *Ville Leskinen *Jari Lindroos ==Lähteet== == Aiheesta muualla == *Seuran kotisivut Luokka:Suomalaiset jääkiekkoseurat Luokka:Pieksämäkeläiset urheiluseurat
Mikko Kankaanpää

Mikko Markus Kankaanpää (s. 17. huhtikuuta 1987) on uransa päättäbyt suomalainen keihäänheittäjä. Seuratasolla hän edustaa Kauhavan Wisaa ja aikaisemmin hän on edustanut Lapuan Virkiää. Kankaanpää oli Tapio Korjuksen valmennettavana vuodesta 2004 lähtien. Kankaanpää on voittanut nuorten tasolla keihäänheiton Euroopan talvimestaruuden vuonna 2009.http://yle.fi/urheilu/lajit/yleisurheilu/2009/03/mikko_kankaanpaa_kiskaisi_keihaskultaa_suomeen_1329883.html Maaotteluissa hän oli mukana neljä kertaa eri ikäluokkien edustajana. Kankaanpää edusti Suomea alle 20-vuotiaiden EM-kisoissa 2005 sijoittuen kuudenneksi, alle 20-vuotiaiden MM-kisoissa 2006 sijoittuen yhdeksänneksi sekä alle 23-vuotiaiden EM-kisoissa 2007 ja 2009, ollen molemmilla kerroilla 12:a. Ennätyksekseen Kankaanpää heitti tuloksen 83,33 vuonna 2010. Virallisiin kilpailuihin hän ei ole osallistunut vuoden 2018 jälkeen. == Lähteet == Luokka:Suomalaiset keihäänheittäjät Luokka:Vuonna 1987 syntyneet Luokka:Elävät henkilöt
Heidi Pappila

Heidi Marietta Pappila (24. heinäkuuta 1989 Raisio) on suomalainen keskimatkojen juoksija. Seuratasolla hän edustaa Raision Kuulaa ja hänen valmentajanaan toimii Kimmo Knaapi. Pappilan juoksumatkat ovat 400 metriä, 800 metriä ja 1 500 metriä. Aikuisten SM-kisoista Pappila on saavuttanut ulkoradoilta kaksi pronssia 4 × 800 metrin viestissä. SM-tasolla hallikisoista hänellä on saavutettuna 800 metriltä yksi kulta ja kaksi pronssia sekä yksi kulta 1 500 metriltä. Arvokisaedustuksina Pappila on ollut edustamassa Suomea alle 20-vuotiaiden MM-kisoissa 2008 ja alle 23-vuotiaiden EM-kisoissa 2009. Suomi-Ruotsi-maaottelussa hän on edustanut Suomea lukuisia kertoja vuodesta 2005 lähtien 400 metrillä, 800 metrillä, 1 500 metrillä ja 4 × 400 metrin viestissä. == Lähteet == Luokka:Suomalaiset keskimatkojen juoksijat Luokka:Vuonna 1989 syntyneet Luokka:Elävät henkilöt
Tähtiin karkaava koira

Tähtiin karkaava koira on Henning Mankellin lasten- ja nuortenkirja, joka ilmestyi 1990. Sen päähenkilö on 11-vuotias Joel Gustafsson, joka asuu norlantilaisessa pikkukaupungissa isänsä Samuelin kanssa. Isä on aiemmin ollut merimies, mutta työskentelee kirjan tapahtuma-aikaan metsurina. Äiti on jättänyt perheen Joelin ollessa pieni, eikä Joel muista häntä, mutta äidittömyys vaivaa Joelia. Kirja tapahtuu talvella 1956. Joel tutustuu samanikäiseen Tureen, joka on kihlakunnantuomarin poika. Yhdessä he karkaavat öisille salaisille seikkailuretkille, joista yksi muodostuu hyvin vaaralliseksi. Henning Mankell itse asui lapsuutensa Härjedalenissa. Hänen isänsä oli kihlakunnantuomari, ja hänen äitinsä oli jättänyt perheen. Kirjan hahmoissa on siis Mankellin omia nuoruudenkokemuksia. Joelin tarina muodostaa neliosaisen kirjasarjan, josta Tähtiin karkaava koira on ensimmäinen. Luokka:Ruotsalaiset nuortenkirjat Luokka:Vuoden 1990 kirjat Luokka:Henning Mankellin teokset
Woman Volley

Woman Volley (lyh. WoVo) on rovaniemeläinen vuonna 1991 perustettu tyttö- ja naislentopallon erikoisseura. Sen edustusjoukkue pelaa kaudella 2021–2022 lentopallon Mestaruusliigassa. WoVo nousi mestaruusliigaan voittamalla Kuusamon Pallo-Karhut kevään 2012 liigakarsinnoissa suoraan voiton 3–0. Seura voitti naisten lentopallon 1-sarjan mestaruuden kausina 2011 ja 2012.http://www.lentopalloliitto.fi/kilpailu/tulospalvelu/ Ennen nousuaan mestaruusliigaan WoVo oli tuttu näky 1-sarjan kärkikamppailuissa. Seura oli liigakarsinnoissa myös vuosina 2010 ja 2011, mutta ei tehnyt nousua. == Muuta == Seura on saanut Nuoren Suomen sinettiseura-tunnuksen ensimmäisen kerran 1996. Sinetti uudistettiin keväällä 2008. == Lähteet == seuran perustiedot Luokka:Suomalaiset lentopalloseurat Luokka:Rovaniemeläiset urheiluseurat
Kevin O’Leary

Kevin O’Leary (s. 9. heinäkuuta 1954 Mount Royal, Quebec) on kanadalainen sijoittaja ja televisiopersoona. Suomessa O’Leary tuli tunnetuksi Jim- kanavalla esitettyjen televisiosarjojen Leijonan luola Kanada (Dragons’ Den) ja Leijonan luola USA (Shark Tank) myötä. == Aiheesta muualla == * Virallinen sivusto * Luokka:Kanadalaiset liikemiehet Luokka:Vuonna 1954 syntyneet Luokka:Elävät henkilöt
Kiinalainen (romaani)

Kiinalainen on Henning Mankellin vuonna 2008 ilmestynyt rikosromaani. Sen päähenkilö on noin 60-vuotias helsingborgilainen tuomari Birgitta Roslin, joka oli nuoruudessaan maolainen. Kirja sijoittuu pääasiassa vuoteen 2006. Sen tapahtumat alkavat julmasta joukkomurhasta Pohjois-Ruotsissa. Välillä kirja koukkaa kauas historiaan ja kertoo 1860-luvun Kiinasta sekä saman ajan kiinalaisten siirtolaisten ankeasta elämästä Yhdysvalloissa. Kirjassa käsitellään myös nyky-Kiinan poliittisia oloja ja taloudellisia ongelmia. == Lähteet == Luokka:Vuoden 2008 kirjat Luokka:Ruotsalaiset rikosromaanit Luokka:Henning Mankellin teokset
Julius Eisenecker

Julius Eisenecker (21. maaliskuuta 1903 Frankfurt am Main – 12. lokakuuta 1981) oli saksalainen miekkailija. Hän kilpaili kesäolympialaisissa 1936 Berliinissä ja kesäolympialaisissa 1952 Helsingissä. Berliinissä hän oli mukana saamassa pronssia sekä floretin että säilän joukkuekilpailussa.Julius Eisenecker Biography and Olympic Results | Olympics at Sports-Reference.com == Lähteet == Luokka:Saksalaiset miekkailijat Luokka:Saksalaiset olympiamitalistit Luokka:Vuonna 1903 syntyneet Luokka:Vuonna 1981 kuolleet
Jari Suikka

Jari Matias Suikka (s. 2. heinäkuuta 1981 Lappeenranta) on suomalainen pikajuoksija. Päämatkoina hänellä ovat 100 metriä ja 200 metriä ja seuratasolla hän edustaa Helsingin Kisa-Veikkoja. Vuoteen 2003 saakka hän edusti Imatran Urheilijoita, vuosina 2004–2014 Lappeenrannan Urheilu-Miehiä ja vuosina 2015–2017 Viipurin Urheilijoita. Valmennuksensa hän hoitaa itse. == Lähteet == == Aiheesta muualla == * Suikan omat kotisivut Luokka:Suomalaiset pikajuoksijat Luokka:Vuonna 1981 syntyneet Luokka:Elävät henkilöt
Emma (kappale)

Emma on suomalainen kansansävelmä, jonka sanoitti Väinö Siikaniemi. Sen varhaisia levyttäjiä olivat Ture Ara, Teddy Björkman ja Leo Kauppi, kaikki vuodelta 1929.Suomen äänitearkiston tietokanta Kappale alkaa sanoin Oi muistatkos Emma, sen kuutamoillan... Kappaleen suosio sota-aikana johti siihen, että neuvostoliittolaista sotasaalisasetta, DP 27-pikakivääriä, kutsuttiin kappaleen ja aseen levymäisen, pyörivän lippaan välisen mielleyhtymän perusteella lempinimellä Emma. Ture Aran gramofonilevytys ”Emmasta” vuodelta 1929 on Suomen kaikkien aikojen toiseksi myydyin kotimainen singlelevy noin 40 000 kappaleen myyntimäärällään. Sen edellä on vain Mauno Kuusiston ”Kertokaa se hänelle” / ”Heijastus” vuodelta 1959 myyntimäärällä 47 000. Myös Tapio Rautavaara on levyttänyt kappaleen. Tunnettu versio kappaleesta on myös vuonna 1963 The Soundsin levyttämä rautalankaversio. ==Lähteet== ==Kirjallisuutta== * Luokka:Suomalaiset iskelmät Luokka:Vuoden 1929 kappaleet Luokka:Rautalankamusiikki
Hintainformaatio

Hintainformaatio viittaa taloustieteessä siihen, miten hintatarjoukset kertovat siitä, miten paljon jotakin resurssia tarvitaan, ja hintapyynnöt siitä, miten korkeita sen tuotantokustannukset tai vaihtoehtoiskustannukset ovat. Tämä ohjaa resurssit (työn, pääoman, hyödykkeet, maan) siihen käyttöön, missä siitä on eniten hyötyä, ja ohjaa tuotannon kuluttamaan vain resursseja, joiden hinnat eli tuotanto- tai vaihtoehtoiskustannukset ovat mahdollisimman alhaiset. Markkinahinnat kertovat mahdollisimman objektiivisesti, miten arvokkaita jonkin resurssin eri käyttötavat ovat. Korkeimman tarjouksen resurssista pystyy tyypillisesti antamaan se, jolla on tuottavinta käyttöä resurssille. Information and Prices, The Concise Encyclopedia of Economics, luettu 25.3.2012 == Reaktiot šokkeihin == Jonkin tuotteen tarpeen (kysynnän) lisääntyessä sitä ei tahdo riittää kaikille. Tuottajat näkevät tilaisuuden nostaa hintoja. Tämä karkottaa ne ostajat, jotka ovat valmiit maksamaan vähiten. Tuotteet päättyvät niitä eniten tarvitseville ja toisaalta tuottajille tulee kannustin tuottaa enemmän, uusillekin yrittäjille tulee kannustin alkaa tuottaa kyseistä tuotetta. Vastaavalla tavalla hintamekanismi reagoi siihen, kun jonkin tuotteen kysyntä tai tarjonta laskee, tarjonta kasvaa tms. Hintainformaatio kertoo, miten kipeästi mitäkin tuotetta milloinkin tarvitaan ja miten kallista sitä on tuottaa tai myydä. Hinnat eivät yleensä kuitenkaan ole täydellisiä. == Esimerkki == Esimerkiksi maatilkulla voi toimia kurpitsanviljely, ravintola tai lääkärin vastaanotto, ja hinnat - näiden eri tahojen tarjoamat ostohinnat tai vuokrat - ovat informaatiota siitä, miten arvokkaita nämä eri käyttötavat ovat. Näin maatilkku voidaan myydä tai vuokrata käyttöön, joka siinä kohdassa on mahdollisimman hyödyllistä, hyväksymällä korkein tarjous, ellei omistajalla itsellään ole vielä arvokkaampaa käyttöä maatilkulle. Vaikka lääkäri voittaisi kilvan, joskus myöhemmin lääketieteen kehitys voisi tehdä hänen palvelunsa vähemmän tarpeellisiksi tai kurpitsan kysyntä voisi lisääntyä, jolloin kurpitsanviljelijän kannattaisi ostaa maatilkku lääkäriltä. == Valtion rooli == Joissain tapauksissa ulkoisvaikutuksilla voidaan perustella sitä, että valtio vaikuttaa hintoihin tukemalla tai haittaverottamalla. Varsinainen hintasääntely on kuitenkin silloinkin kyseenalaista, vääristää hintainformaatiota ja ehkä vain peittää todellisia ongelmia, jotka ovat kysynnässä ja tarjonnassa. == Katso myös== *Kysynnän ja tarjonnan laki == Lähteet == Luokka: Taloustiede
Joroisten kirkko

Joroisten kirkko on tasavartinen ristikirkko, jossa on noin tuhat istumapaikkaa. Kirkko on rakennettu vuonna 1793 ja otettu käyttöön vuonna 1795. Sen on suunnitellut rakennusmestari Juhana Karppinen Iisalmesta. Kirkon itäisessä ristivarressa alttarin takana on erillinen sakaristo ja muiden ristivarsien päässä on eteiset. Kirkon harjalla kohoaa pieni lyhtytorni. Joroisten kirkon katto, joka oli alun perin paanukatto, on päistään aumattu. Joroisista tuli itsenäinen seurakunta vuonna 1631. Siihen asti Joroinen oli ollut Rantasalmen kappeliseurakunta, jota palveli Kerisalossa sijainnut kappeli. Sen sijaintipaikka on nykyisin tuntematon. Ensimmäinen kirkko Joroisiin rakennettiin 1640-luvulla, mutta se joutui rappiolle parissa vuosikymmenessä. Uusi kirkko valmistui vuonna 1686. Paajalan kartanon isännän everstiluutnantti Nils Grotenfeltin pääosin rahoittama kirkko palveli seurakuntaa vuoteen 1767, jolloin se määrättiin hylättäväksi. Sitä ennen kirkon lehteri oli eräänä sunnuntaina romahtanut alas. Nils Grotenfeltin ja hänen perheensä lahjoituksia kirkkoon ovat vuodelta 1701 peräisin olevaan saarnastuoliin 1762–1763 tehty maalauskoristelu jossa on Jeesuksen ja apostolien kuvat sekä suuri kattokruunu vuodelta 1698. Kirkon esineistöä on siis säilynyt Joroisten aiemmasta kirkosta. Saarnatuolissa oleva tiimalasi on valmistettu Tukholmassa 1765. Joroisten kirkon alttaritaulun on maalannut Pekka Halonen vuonna 1901. Alttaritaulun aiheena on 'Jeesus herättää opetuslapsia'. Taulun lahjoittivat Lovisa ja Aleksandra Grotenfelt Frugårdin kartanosta. Vanhin muisto seurakunnan historiasta on sakastiin sijoitettu viipurilaisen Valentin Betgen käsialaa oleva vanha alttaritaulu vuodelta 1667. Se on seurakunnan kolmannen kirkkoherran Tuomas Laurinpoika Iskaniuksen lahjoittama. Kirkossa on Kangasalan urkutehtaan valmistamat pneumaattiset urut vuodelta 1955. Uruissa on 30 itsenäistä ja kaksi siirtoäänikertaa. Nykyinen kellotapuli on vuodelta 1772. Ensimmäinen tapuli rakennettiin 1640-luvulla ja toinen valmistui 1694. Kellotapulissa on kaksi Tampereelta hankittua kelloa. Kellotapulissa toimii pieni kirkkomuseo, joka on avoinna kesällä torstai-illan toriajan yhteydessä. Joroisten kirkko toimii kesäisin tiekirkkona. Tiedosto:Joroinen_kirkko_sisa.JPG|Sisäkuva Joroisten kirkosta. Tiedosto:Joroinen_kirkko_kruunu.JPG|Joroisten kirkon kattokruunu vuodelta 1698. == Lähteet == == Aiheesta muualla == Luokka:Pohjois-Savon kirkkorakennukset Luokka:Suomen puiset ristikirkot Luokka:Joroisten rakennukset ja rakennelmat Luokka:Suomen 1700-luvulla rakennetut rakennukset ja rakennelmat
Simo Sipilä

Simo Olavi Sipilä (s. 17. huhtikuuta 1983 Tampere) on suomalainen pikajuoksija. Juoksuharrastuksensa hän aloitti Nokian Urheilijoiden riveissä, kunnes vuonna 2008 siirtyi HIFK:n urheilijaksi. Hänellä ei ole valmentajaa, vaan hän on koko uransa ajan valmentanut itse itseään. Aikuisten SM-kisoista hän on saavuttanut 100 metriltä kolme pronssia ja 4×100 metrin viestistä kaksi kultaa. Sisäratojen SM-kisoista hänellä on yksi kulta 60 metrin juoksusta. Maaotteluissa Sipilä on edustanut Suomea niin aikuisten kuin eri ikäluokkienkin tasolla vuosina 2002, 2004, 2007 ja 2008 100 metrillä ja 4×100 metrin juoksussa. == Lähteet == Luokka:Suomalaiset pikajuoksijat Luokka:Vuonna 1983 syntyneet Luokka:Elävät henkilöt
Knut Erik Tranøy

Knut Erik Tranøy (10. joulukuuta 1918 Kristiania, Norja – 19. maaliskuuta 2012) oli norjalainen filosofi, Oslon yliopiston filosofian professori 1978–1986 ja lääketieteen etiikan professori 1986–1989.Knut Erik Tranøy, Store norske leksikon, viitattu 7.12.2018 == Lähteet == Luokka:Norjalaiset filosofit Luokka:Norjalaiset professorit Luokka:Oslon yliopiston professorit Luokka:Vuonna 1918 syntyneet Luokka:Vuonna 2012 kuolleet
Joaquín Rocha

Joaquín Rocha Herrera (s. 16. elokuuta 1944 México) on meksikolainen entinen nyrkkeilijä. Hän kilpaili vuoden 1968 kesäolympialaisissa Méxicossa ja sai siellä pronssia raskassarjassa. Lisäksi hän sai pronssia Pan-Amerikan kisoissa 1971.Joaquín Rocha Biography and Olympic Results | Olympics at Sports-Reference.com == Lähteet == Luokka:Meksikolaiset nyrkkeilijät Luokka:Meksikolaiset olympiamitalistit Luokka:Vuonna 1944 syntyneet Luokka:Elävät henkilöt
Edvard Hagerup Bull

Edvard Hagerup Bull (10. kesäkuuta 1922 Bergen, Norja – 15. maaliskuuta 2012) oli norjalainen säveltäjä. Häntä pidetään nykymusiikin säveltäjänä. Bull opiskeli Oslon konservatoriossa sekä Darius Milhaudin, Jean Rivierin ja Olivier Messiaenin oppilaana Pariisin konservatoriossa (1948–1953). Diplomiopintoja hän suoritti Charles Koechlinin ja Boris Blacherin oppilaana Berliinin musiikkikorkeakoulussa. Bull on säveltänyt kaksi oopperaa, kolmekymmentä orkesteriteosta ja kamarimusiikkia. Hänen kolmas trumpettikonserttonsa Rhapsody in Rags on omistettu Ole Edvard Antonsenille. Muita teoksia ovat huilukonsertot Ad usum amicorum ja Pastorale og Perpetuum mobile. Bullin isoisä oli norjalainen poliitikko Edvard Hagerup Bull, ja hän oli sukua Edvard Griegille. Luokka:Norjalaiset säveltäjät Luokka:Vuonna 1922 syntyneet Luokka:Vuonna 2012 kuolleet
Máni

Máni () on niemimaa Peloponnesoksen etelärannikolla Kreikassa. Se on Peloponnesoksen etelärannikon kolmesta niemimaasta keskimmäinen ja eteläisin. == Maantiede == Eteläisellä Peloponnesoksen niemimaalla sijaitseva Máni on karu jatke Taÿ́getos-vuorijonolle. Lännessä niemimaa rajautuu Välimereen kuuluvaan Messenianlahteen, jonka toisella puolella on Messenian niemimaa, ja idässä puolestaan Lakonianlahteen, jonka toisella puolella on Maléan niemimaa. Máni ulottu näistä kolmesta niemimaasta eteläisimmäksi, ja sen eteläisin kärki Taínaron eli Matapáksen (Matapanin) niemi on koko Manner-Kreikan eteläisin piste. Pituutta Mánin niemimaalla on 45 kilometriä. Tavallisesti Máni jaetaan kahteen osaan, Lakonian Mániin eli sisempään Mániin sekä Messenian Mániin eli ulompaan Mániin. Messenian Máni käsittää alueen rannikon ja Taÿ́getos- vuoriston välissä Kalamátan kaupungista Oítylon kylään saakka. Loput niemimaasta eli Oítylosta etelään kuuluu Lakonian Mániin. Hallinnollisesti niemimaan alue kuuluu Peloponnesoksen alueseen ja tarkemmin länsiosaltaan Messenian alueyksikön Dytikí Mánin (”Läntinen Máni”) kuntaan sekä itäosaltaan Lakonian alueyksikön Anatolikí Mánin (”Itäinen Máni”) kuntaan. Mánin perinteinen keskus on 888 asukkaan (vuonna 2011) Areópoli. Niemimaan suurin asutus on sen koillisosassa sijaitseva Gýtheion kaupunki. Diróksen tippukiviluolat sijaitsevat 11 kilometrin päässä Areópolista etelään. == Historia, väestö ja kulttuuri == Niemimaan asukkaat, mánilaiset (), katsovat polveutuvansa suoraan antiikin spartalaisista. Nimitys ”mánilaiset” tulee kreikan kielen sanasta manía (μανία). Kerrotaan, että Spartan alettua heikkenemään Lykurgoksen säätämille laeille uskolliset asukkaat katsoivat paremmaksi muuttaa vuorille kuin ryhtyä palvelemaan vieraita hallitsijoita. Mánilaisiin liittyi myöhemmin lisää väkeä, jotka olivat lähteneet pakoon miehittäjiä. Mánilaisten mukaan he ovat ainoita kreikkalaisia, jotka eivät ole koskaan alistuneet vieraan vallan alaisuuteen, eivätkä myöskään osmanit onnistuneet kukistamaan heitä. Kreikan vapaussota sai alkunsa Mánilta ja Areópolista vuonna 1821, ja mánilaiset osallistuivat siihen innokkaasti. Vapaussodasta seurasi lopulta Kreikan itsenäistyminen. Siihen saakka mánilaiset olivat eläneet heimopäälliköiden johtamissa heimoissa. Niemimaalla on vain vähän hedelmällistä viljelysmaata, mikä on aiheuttanut riitoja väestön keskuudessa. Esimerkiksi verikostoa on esiintynyt. Mánilaiset ovat rakentaneet korkeita tornitaloja turvapaikoikseen. Mánin niemimaata onkin aikaisemmin kutsuttu nimellä ”Máïna Polýpyrgos” eli ”monitorninen Máïna”. Torneistaan tunnetaan erityisesti Vátheian kylä, joka sijaitsee lähes niemimaan eteläkärjessä. == Lähteet == == Aiheesta muualla == *
Melankolia I

Melankolia I on saksalaisen Albrecht Dürerin vuonna 1514 tekemä kuparikaiverrustyö. Se sisältää monia allegorisia viittauksia masennukseen ja melankoliaan. Selvimpiä ovat: * käyttämättömät geometriaan ja arkkitehtuuriin liittyvät työkalut * 4 × 4 taikaneliö * katkaistu vinokuutio, jonka pinnassa näkyy heikosti ihmisen pääkalloWeitzel, Hans. A further hypothesis on the polyhedron of A. Dürer, Historia Mathematica 31 (2004) 11 * tiimalasi, joka osoittaa ajan olevan loppumassa * tyhjä tasapainossa oleva vaaka * masentunut siivekäs hahmo * laukku ja avaimet * valonlähde ja sateenkaari taivaalla * Matematiikkaan viitataan eri symboleilla: kompassi, suorakulma, taikaneliö, vaaka, tiimalasi ==Lähteet== == Aiheesta muualla == Luokka:Renessanssin taideteokset Luokka:Masennus Luokka:Taideteokset (taidegrafiikka) Luokka:Saksan taide Luokka:Albrecht Dürer
Fleetwood Varley

Fleetwood Ernest Varley (12. heinäkuuta 1862 Lontoo – 26. maaliskuuta 1936 Marylebone) oli brittiläinen ampuja. Hän oli mukana saamassa hopeaa 200–1000 jaardin sotilaskiväärin makuukilpailussa vuoden 1908 kesäolympialaisissa Lontoossa. Hän kilpaili myös vuoden 1912 kesäolympialaisissa Tukholmassa.Fleetwood Varley Biography and Olympic Results | Olympics at Sports-Reference.com == Lähteet == Luokka:Brittiläiset ampujat Luokka:Brittiläiset olympiamitalistit Luokka:Vuonna 1862 syntyneet Luokka:Vuonna 1936 kuolleet